अंग्रेज कलकटरै दी तुरत उत्थोंआ बदली होई गेई। मते सारे संथाल सरकारी गोली कन्ने घाल होए। ते सैकड़ें-वधे संथालें बिहार दे बक्ख-बक्ख जेलखानें च मुशक्कत करदे करदे उमर गुजारी छोड़ी। ते परतियै कुसै चूं--चरां नीं कीता। संथालें दे गीतें दे बोल, उंदे ढौलै दा डगा बंद नेईं होआ। बौंसरी दे सुर कदें मद्दम नेईं पे। उंदे तीरें गी कदें जंगाल नेईं लगा। अज्ज बी जंगली पशुएं दा शकार करदे होई चलाए दे उंदे ए तीर सूरजै दी किरणें च लशकारे मारदे न।